**Nomazii**

*George Ioniţă*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

se-adună lângă foc țiganii

și mâinile întind să se-ncălzească

le suflă vântul fustele-nflorate

iar caii pasc nedeshămați

inrourata iarbă de pe șanț

se risipesc apoi pe ulițe golanii

cerșind din poartă-n poartă

îi latră printre garduri câinii

dar ei nepăsători mai bat încă o dată

spre seară se-ntâlnesc iar lângă foc

la cortul ridicat în câmp

azi au avut o zi cu mult noroc

de toate vor avea un timp

\*

pe fețele-obosite flăcările joacă

și fumul se ridică-n blânde adieri

purtând un cântec de țigancă

al ne-mplinitelor iubiri